CELEX: 62012TN0404
Language: hu
Date: 2012-09-12 00:00:00
Title: T-404/02. sz. ügy: 2012. szeptember 12-én benyújtott kereset — Toshiba Corporation kontra Bizottság

10.11.2012   
            
            
               HU
            
            
               Az Európai Unió Hivatalos Lapja
            
            
               C 343/19
            
         2012. szeptember 12-én benyújtott kereset — Toshiba Corporation kontra Bizottság
   (T-404/02. sz. ügy)
   2012/C 343/32
   Az eljárás nyelve: angol
   
      Felek
   
   
      Felperes: Toshiba Corporation (Tokio, Japán) (képviselők: J. MacLennan solicitor, A. Schulz és S. Sakellariou ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a COMP/39.966 — „gázszigetelt kapcsolóberendezések — bírságok”-ügyben 2012. június 27-én hozott bizottsági határozatot;
            
         
               —
            
            
               másodlagosan a Törvényszék az általa megfelelőnek ítélt módon csökkentse a bírságot; és mindenesetre,
            
         
               —
            
            
               az alperest kötelezze a felperes költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első jogalap azon alapul, hogy a Bizottság megsértette a gondos ügyintézés elvét és az arányosság elvét, amikor túl korán elfogadta a COMP/39.966 — „gázszigetelt kapcsolóberendezések — bírságok”-ügyben 2012. június 27-én hozott határozatát, azt megelőzően, hogy az Európai Unió Bírósága ítéletet hozott volna a C-498/11. P. sz., Toshiba Corporation kontra Európai Bizottság ügyben.
            
         
               2.
            
            
               A második jogalap azon alapul, hogy a Bizottság megsértette a Toshiba védelemhez való jogát, amikor nem fogadott el kifogásközlést a COMP/39.966 — „gázszigetelt kapcsolóberendezések — bírságok”-ügyben 2012. június 27-én hozott határozat elfogadását megelőzően, és a tényállást közlő levélben nem vizsgálta meg a bírság említett határozatban foglalt kiszámításának egyik jelentős elemét.
            
         
               3.
            
            
               A harmadik jogalap azon alapul, hogy a Bizottság megsértette az egyenlő bánásmód elvét, amikor a felperest a gázszigetelt kapcsolóberendezések európai gyártóitól eltérő bánásmódban részesítette, mivel a felperes bírságát nem a felperes forgalmára, hanem a TM T&D kiindulási összegére alapította.
            
         
               4.
            
            
               A negyedik jogalap azon alapul, hogy a Bizottság a TM T&D kiindulási összegének megállapításakor elmulasztott megfelelő indokolást adni.
            
         
               5.
            
            
               Az ötödik jogalap azon alapul, hogy a Bizottság megsértette az egyenlő bánásmód elvét, amikor nem tett különbséget a Toshiba és a gázszigetelt kapcsolóberendezések európai gyártói felelősségének mértéke között.